Nii elule kui loovkirjutamisele saab laias laastus läheneda kahel erineval viisil: intuitiivselt ehk kõhutundele tuginedes või analüütiliselt ehk faktidele toetudes. Üks lähenemine ei välista teist ning päriselus kasutame tõenäoliselt kõik kombinatsiooni mõlemast lähenemisest. Vastavalt kogemustele ja isiksusele on igas inimeses siis üks või teine domineerivam pool. Alisaga neil teemadel vesteldes saime üpris kiirelt aru, kummale poole kumbki meist kaldub. Õnneks või kahjuks oleme pisut erinevad – saime podcastiski kahte erinevat tahku vaadelda. Kaklema ei läinud.
#000001
Intuitiivne lähenemine ehk mu soolestik armastab sind
#000002
Teadupärast on soolestikul tegelikult otseühendus ajuga. Kui sööd mingit toiduainet, mida sinu organism ei talu ega omasta, võivad seedimata toiduosakesed näiteks läbi soole lekkida ja vereringe kaasabil ajju jõuda, põhjustades vaimseid häireid. See selleks. Me keskendusime jutuajamises pigem kõhutundele ehk minu lemmikule otsuste tegemise viisile. Tõdesime, et me mõlemad valime inimesi pigem kõhutunde põhjal, mitte ei analüüsi neid väikesteks osakesteks. Ma taipan üpris kiirelt, kes on “minu” inimene. Minu treener, minu õpetaja, minu sõber, minu armastus. Need inimesed lasen endale väga lähedale. Neid inimesi ma usaldan. Lõpuni. Kui keegi mulle meeldib, siis on teatav võnge õhus juba kohe alguses. Siiamaani pole see mind eriti alt vedanud. Need, kellega võnge tekib, valmistavad mulle enim rõõmu ja aeg-ajalt ka peavalu, kui me mingil põhjusel enam ühes rütmis ei võngu.
#000003
Intuitiivne lähenemine võimaldab teha kiireid otsuseid ja eluga edasi minna. Osaliselt on see ka emotsiooni pealt otsustamine. Ja see pole tegelikult halb! Arutlesime podcastis ka selle üle, et tegelikult toetub intuitsioon ka kogemustele. Oled elus juba igasuguseid valikuid teinud ja uue otsusega silmitsi seistes võid selle taas kiirelt teha, sest “tunne” on õige. See on nagu harjumustega: mingid tegevused on muutunud mustriteks, nii et neid alustades sa ei mõtle, vaid lihtsalt teed ära.
#000004
Analüütiline lähenemine ehk mõtleme asja korralikult läbi
#000005
Miu ja Mjauki kui arhetüübid
#000009
Mu kassid Miu ja Mjauki sobituvad huvitaval moel selle teema raamidesse. Miu on nagu pisike välk, kes ei karda kedagi ega midagi. Ta on eneseteadlik, grammike ülbe, julge, katsetaja, pea ees sukelduja, samas ka hella südamega ja müksaja. Kui tema midagi tahab, siis ta proovib. Ta kõhkleb ainult sekundi. See hulljulgus pole talle 11,5 eluaasta kordagi valusalt kätte maksnud, ta tuleb kõigest puhtalt välja. Endine tänavakass Mjauki kardab paljusid asju. Mina olen tema jaoks ohutu siis, kui istun või pikutan. Vertikaalasendis inimene on pisut hirmutav. Mjauki peab ka teadma, kus on väljapääs, ta kardab lõksu jääda. Ettevaatlikkus pole teda hädadest säästnud, pigem leiavad õnnetused ta üles. Ei ütleks, et ta jubedalt analüüsib, aga mõtleb asju rohkem läbi kui Miu. Sageli tähendab see elule hirmuga lähenemist. Ja Mjauki on end mitu korda katki kukkunud. Lisaks on tal mitmeid tervisehädasid. Õrna hingega on temagi. Tema nunnud piiksatused ja põrisev nurrumootor soojendavad mu südant.
#000010
Neis kõigist teemadest saad pikemalt aimu meie vabariigi aastapäeval ehk 24. veebruaril lindistatud podcastist. 4. osa! Vahepeal jäi natuke pikem paus sisse, aga üritame taas reele saada. Olen taibanud, et see podcast, loovkirjutamise õpik (ehk mu magistritöö), mu kirjutamisgrupp (sellest peagi pikemalt) ehk igasugused loovkirjutamisega seotud tegevused muudavad mind enim õnnelikuks. Kui tunnengi end vahel üksikuna, siis loovus annab mu elule sügava mõtte. Kuigi jah, olen aus, sport on siiski number üks! Sport ja loovus ja toredad inimesed mu ümber, jess!
#000011
NaNoWriMo, lühidalt NaNo, sai ametlikult läbi, siis kui kalendris lõi ette detsembrikuu. 30 päeva ja 50 000 sõna – kas sain selle eesmärgiga hakkama? Teekonda alustades teadsin, et sellise hulga sõnade tootmine on minu jaoks tehtav. Kirjutan igapäevaselt päris palju. Konks on aga selles, et enamik sõnu ei lähe kirjutamiskuu arvestusse. Sõnad, mida toodan kellegi...
#000015
Loe edasi Elu pärast kirjutamiskuudContinue
#000016
Loe edasi Kirjutamisvahendid ja ruumi loomineContinue
#000018
Kooskirjutamise harjumusest ja aruteludest kasvas välja podcast Kirjutamiskohting. Mida see endast kujutab? Mine kuula Spotifyst või mõnest muust keskkonnast.
#000022
“Suur võluvägi” – julge elada loomingulist elu
#000024
Külalispostitus “Kirjutamiskohtingu” podcasti kaaslaselt Alisalt, milles ta tutvustab Elizabeth Gilberti loomingulisest elust pajatavat raamatut “Suur võluvägi”.
#000025
Loe edasi “Suur võluvägi” – julge elada loomingulist eluContinue
#000026
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000028